Sagen er den at vi har en meget sulten dreng, også om natten  Minimøjsen er nu 6 mdr, får grød/mos 3 gange om dagen og bliver ammet for resten. En typisk nat ser således ud: Han bliver ammet til natten og kommer i seng ca. kl. 20. Herefter vågner han og skal have mad ca. kl. 24, kl. 3, kl. 5.30 og kl. 7-8 stykker  Vi havde besøg af SP igår, som bestemt også synes at nu må det natteroderi stoppe. Ifølge hende, burde han kunne sove fra kl. 20 og mindst til kl. 4, helst kl. 5 i ét træk. Men det er jo 8-9 timer   kan man virkelig forvente det af sådan en lille gut?? Ifølge hende skal han bare tilbydes sutten, men jeg VED at han vil skrige til han er helt gasblå i hovedet og knap kan trække vejret (vi har forsøgt!), og min erfaring siger mig at han sagtens kan blive ved i både 2 og 4 timer  Så hvordan søren griber vi det an?? Skal vi virkelig bare give ham sutten igen og igen, og ellers ignorere at han skriger fra kl 24 og frem til kl 04 hvor han må få mad? Og så bare håbe på at han finder ud af det i løbet af et par nætter? Puha, jeg synes det lyder ondt!  Gode råd modtages med kyshånd! Lige et billede af minimøjsen, også kendt som Sofus   
Altså mine barylere sov igennem, da de var 3-4 måneder. Men det er jo ikke ensbetydende med, at alle kan det (og mine var i øvrigt også på MME, som mætter mere), og hvis det var min unge, der var sulten om natten, så ville den få mad, punktum. Men du må da være ved at være lidt klatøjet efterhånden... Har du prøvet at give den sidste omgang grød lige inden sovetid, i stedet for at amme der? Det mætter måske noget mere og kan holde ham sovende i længere tid. mvh. tina
ja jeg har ingen guldkorn. Vi ammede og ammmede og ammede både dag og nat i lang tid. Mon ikke vi var nede på 2 gange om natten omkring 6 mdr. Senere lykkes det at få ham ned på 1 gang ved 4-5 tiden, men han blev ved at vågne kl 2 også. Først da jeg ved 10 mdr sagde helt stop, så begyndte han kun at vågne ved 4-5 tiden. Og yderligere en måned senere stoppede det også. Jeg ville ikke selv kunne være den hårde og sige ikke mere babs allerede ved 6 mdr. Men jeg ville da nok forsøge at strække den lidt og se om sutten ved mors side kunne være en løsning. Evt. en flaske med vand, (nogle gange hjælper det at de bare lige får en tår vand) eller hvad med vælling til natten?
Jeg har ikke nogen gode råd som sådan, men kan fortælle dig, at din søn langt fra er den eneste som ikke synes at der skal gå så mange timer mellem spisning om natten. Sådan var vores søn også, og vi gav ham mad, når han bad om det. Selvfølgelig prøvede vi først med sutten, men hjalp den ikke, fik han mad og så sov han gerne straks efter igen. Så ønsket/behovet for maden har jo været der vil jeg mene. Efterhånden som han er blevet ældre (er nu 1 år) har han selv stoppet med at bede om mad med så korte mellemrum. Jeg ville hellere have, at han fik mad om natten i længere tid, end at han skulle ligge og være sulten. Så hvis jeg var dig, ville jeg finde mig i natteroderiet noget tid endnu, og se om han ikke selv siger fra på et tidspunkt.
Min dreng er nu ½ år. Han har de sidste 3 uger sovet fra kl 20-ca kl 5. Så ammer jeg han, hvorefter han tager ca to timer igen. Den store forskel var at han fik en ny seng. Den gjorde underværker.
Herhjemme er Karla 5 måneder. Hun har sovet igennem fra hun var få uger, selvom hun var brystbarn, så jeg har haft det utrolig nemt. Karla har dog udelukkende fået flaske siden hun var 3 måneder, hvilket ikke ændrede noget som helst. Her omkring årsskifte begyndte hun desværre at vågne om natten, og holde "fest"... Karla har indtil videre kun fået grød om aftenen, ved spisetid, omkring kl. 18. Derefter bliver hun tilbudt flaske og så kommer hun i seng ved 19 tiden. Jeg gør så det, at jeg tager hende op ved 22 tiden, inden vi går i seng, og giver hende en flaske vælling, og det virker. Nu sover hun igennem om natten igen. Og hvis hun skulle vågne, så har jeg en flaske med vand stående i soveværelset, som hun bliver tilbudt. For som min læge sagde til mig den anden dag, så kunne hun bare være tørstig... Så, tænker om det måske var på tide at begynde at give noget vælling eller MME? Det er jo ikke sikkert at der er næring nok i mælken mere? Det virker ihvertfald herhjemme..
er faktisk heldige og har børn der sover igennem meget tidligt- men man skal altså ik forvente noget med de kære små. Børn er forskellige - de kloge vil gerne ha de følger en lige linie og skalvære end fremme på alle punkter- men sådan fungerer det altså ikke. Hvor får man et gennemsnit fra? Det får man ud fra at nogle ligger lige på- og nogle under el over  Hvis din lille fyr er sulten - så ammer du ham. MM mætter forskelligt, og han blir måske ik mæt nok på dit længere. Så enten fortsætter du da bare som nu- el osse prøver du at give ham MME før han skal sove i stedet og ser hva det gør for ham. SPen er til for råd og vejledning- hun hverken kan el skal bestemme for dig... Du er moderen... DU kender DIT barn   (Heldigvis). åh hvor kan jeg dog blive træt af at høre om SPere der tror de ved alt og skal bestemme alt... Mest af al for første gangs forældre - med den bagage vi ligesom har med vores egen søn. Ik alle tør stå op for sig selv...
Jeg har først stoppet natamningen nu da lillebror har rundet de 8 mdr, og kun fordi jeg ved det ikke er af sult han vågner... Fra han var ca 2 mdr til ca 6½ mdr, var han kun vågen én gang om natten (ca kl. 3-4), og det kunne jeg fint leve med, selvom min SP'er mente at den ene gang skulle jeg sløjfe da var 6 mdr. Så ramte vi ind i en gang halsbetændelse og mellemørebetændelse samtidig med et tigerspring, så appetitten røg fuldstændig. Efterfølgende kom appetitten retur, også om natten, og lige pludselig ammede jeg 10 gange i døgnet, ud over at han fik grød/mos 3 gange dagligt plus mellemmåltider. En klar efterreaktion på sygdommen, så da der kom lidt mere ro på hans grovæderi, blev amningerne om natten ren hygge... Så forrige week-end tog jeg beslutningen om, at nu skulle det være slut... Første nat var han vågen 2 gange af 1-1½ time, fik tilbudt vand og sødmælk af kop. Anden nat lidt kortere vågenperioder, vand og sødmælk i kop. Tredje nat, kun vågen en enkelt gang, vand i kop. Fjerde, femte og sjette nat, sov fra kl. ca. 21.30 til kl. 5-6 uden at vågne. Nætterne indtil i dag har så været præget af en forkølet storebror, sutteabstinenser hos lillebror og generel uro hos dem pga forkølelse. Heldigvis tager lillebror sutten om natten, så den er vi glade for... Han er vågnet mellem kl. 5 og kl. 7, og der er han blevet ammet, og har så sovet videre. Så hvis du er sikker på at det ikke er ren hygge, og fordi han ikke kan sove videre uden den tår/flaske, så burde han sagtens kunne sove fra ca. 21-22 til 5-6 stykker uden mad. Fysiologisk er han stor nok... En lille sidegevinst ved at vi har stoppet natamningerne, er meget mere appetit om dagen... Fra at have spist max 1 dl af alt, nogen gange mindre, spises der nu 2-3 dl. Vores dag ser nu således ud: 5-6 - ammes i vores seng, sover videre 7 - vækkes, i tøjet, derefter morgenmad - havregrød med banan, vand i kop 9 - aflevere storebror i BH, puttes til lur efterfølgende, sover 1½-2½ time 11-12 - frokost - grøntsagsmos med fisk eller kød, vand i kop, brød i hånden 12.30-13 - ammes, puttes til lur, sover 2½ time 15 - henter storebror, mellemmåltid - grød eller youghurt, frisk frugt 17/17.30 - aftensmad, spiser mere eller mindre som resten af familien, dog satdig moset mad 19/20 - 150 ml majsvælling 21 - ammes for natten Tidligere vågnede han kl. 23, 01, 03, 05 og ville have bryst.
Tusind tak for svar allesammen. Det er rart at vide, at det ikke bare er mig som er en alt for flink pylremor  Men jo, jeg er godt nok ved at være brugt op. Det skal dog lige siges at det faktisk er blevet bedre i løbet af den sidste måneds tid. Før jul sov han 2, højst 2½ time ad gangen  Han får i forvejen aftensmad ret sent, kl. 18.30-19, netop for at mætte ham lidt bedre til natten. Vi har tidligere prøvet at give ham en flaske med mme kl. 20 i stedet for at blive ammet, men dette havde ingen effekt. Vi prøvede idag at give ham en flaske med vælling til natten, men det er lang tid siden han har fået flaske, så det var ikke lige sagen. Prøvede derefter at give ham det i kop, men niks biks, "det er babsetid mor!"  Jeg tror planen bliver at vænne ham til flasken med vælling i løbet af de næste par dage og så se effekten af det. Hvis der ingen ændring er, tager vi måske kampen op. I så fald har vi dog bestemt at han ikke skal sultes helt frem til kl. 4, men at han må få mad hver 4. time natten igennem. Men nu starter vi med vællingen og ser hvad der sker